ועדת הכלכלה, כנסת 18, פרוטוקול מספר 422, 2011-01-18 10:30

כרמל שאמה-הכהן: בוקר טוב, אנחנו מתחילים את ישיבת ועדת הכלכלה השנייה להיום.

כרמל שאמה-הכהן: הנושא על סדר היום הוא הצעות לסדר היום, דיונים מהירים שאושרו בנשיאות הכנסת.

כרמל שאמה-הכהן: האחד של חבר הכנסת רוברט טייביב, שהכותרת שלו משבר המים החמור בישראל, והשני, בצמוד אליו, משבר המים החמור בישראל, של חבר הכנסת רוברט אילטוב.

רוברט אילטוב: אין ספק שנושא המים הוא נושא חריף ובעייתי מאוד למשק הישראלי.

רוברט אילטוב: ישנן הרבה מאוד בעיות בתחום הרגולציה, בתחומים בירוקרטים, במאבקים של הרבה מאוד אנשים במשרדים.

רוברט אילטוב: ביקשתי ליזום את הדיון הזה כדי שהוא יהיה ענייני, רחב וכדי למצוא פתרונות ולהאיץ את כל מי שקובע את המדיניות ומקבל את ההחלטות באוצר וברשות המים.

רוברט אילטוב: הדברים חייבים להתחיל  לזוז, על מנת שלמשק הישראלי יהיה די מים.

רוברט אילטוב: ישנם פתרונות.

רוברט אילטוב: אין לי הסבר למה זה לא בא לידי ביטוי.

רוברט אילטוב: סביר להניח שנשמע תוך כדי הדיון הרבה מאוד גופים שבאים עם פתרונות.

רוברט אילטוב: יש פתרונות לבעיית המים.אפשר להוזיל את המים בישראל.

רוברט אילטוב: כנראה יש כמה לקונות שאותן ננסה לזהות תוך כדי דיון, אולי אפילו לתקן בחקיקה כדי להתחיל ולהניע את התהליך.

רוברט אילטוב: אסור שנקלע למצב שהמים יהיו במחירים שכבר היום הם מופקעים.

רוברט אילטוב: הצרכן פשוט סובל.

רוברט אילטוב: זה צורך בסיסי בחיים.

רוברט אילטוב: זה לא דלק.

רוברט אילטוב: אנחנו שותים מים, משתמשים במים בתעשייה ובכל דבר.

רוברט אילטוב: אם לא נתחיל לייצר ולייבא אנחנו נגיע למשבר הרבה יותר חמור ממה שיש היום.

רוברט אילטוב: אם לא נטפל בזה היום ולא נתקן את הטעויות שעשינו בעבר, אנחנו יכולים לשלם מחיר הרבה יותר יקר בעתיד הקרוב.

רוברט טיבייב: יש לנו משבר חמור מאוד.

רוברט טיבייב: אחרי 5 שנות בצורת קשות אנחנו כולנו מבינים שכנראה עוד 3 שנים הדבר הזה יימשך.

רוברט טיבייב: המדד זה הכנרת.

רוברט טיבייב: הייתי בכנרת, ראיתי שהמצב לא טוב.

רוברט טיבייב: הדבר הכי מעניין זה שהמשאבות עובדות נון סטופ ובעוצמה גדולה.

רוברט טיבייב: אנחנו נקבל איזו שהיא טרגדיה אקולוגית ובלתי הפיכה.

רוברט טיבייב: משרדי הממשלה מנסים לפתור את בעיית המים על ידי עליית המחיר, אבל זה לא הפתרון.

רוברט טיבייב: את חוסר המים אפשר לפתור לא על ידי מחירי המים.

רוברט טיבייב: יש לנו כמה סוגי פתרונות.

רוברט טיבייב: יש את מתקני ההתפלה ואת הייבוא של המים.

רוברט טיבייב: אין לנו כיוון בהתפלה ואין לנו כיוון בייבוא.

רוברט טיבייב: שמעתי אתמול –אני מידי פעם נפגש עם הלוביסטים כדי להבין את העניין – את המצב לגבי ההתפלות של המים.

רוברט טיבייב: יש מכרז, יש זכיין.

רוברט טיבייב: משום מה משרד האוצר לא מאשר את זה.

רוברט טיבייב: אני לא מבין.

רוברט טיבייב: אני מאוד מקווה שנקבל הסברים בשני העניינים האלה.

אלכס ויז'ניצר: אני מודה לך, אדוני היושב-ראש, שכינסת את הדיון הזה.

אלכס ויז'ניצר: אני יושב-ראש יחסית צעיר, 4, 5 חודשים, אבל המצב שלמדתי ונכנסתי אליו הוא קטסטרופה.

אלכס ויז'ניצר: אני 34 שנים בארץ.

אלכס ויז'ניצר: למדתי שברגע ה-99 מתחילים לנקוט בצעדים.

אלכס ויז'ניצר: רק אחרי זה חושבים למה לא עשו קודם.

אלכס ויז'ניצר: אנחנו כעם מטפלים רטרואקטיבית בנושאים.

אלכס ויז'ניצר: לא מזמן קרה האסון בכרמל.

אלכס ויז'ניצר: האסון בכרמל זה דבר קטן יחסית לעומת מה שהולך לקרות במשק המים.

אלכס ויז'ניצר: לפי התחזיות ולפי הנתונים שאספנו, כמות המשקעים בשנתיים הקרובות תהיה במצב הכי קריטי.

אלכס ויז'ניצר: התחזית בשנה שעברה הייתה  X לשנה הזאת.

אלכס ויז'ניצר: היום הנתונים של רשות המים מדברים על כך שיהיו רק 70% מהתחזית הנמוכה ביותר.

אלכס ויז'ניצר: זה יהיה גם בשנה הבאה.

יוסי נשרי: ממתי התחזיות האלו ידועות לכם?

אלכס ויז'ניצר: זה המצב של המשק.

אלכס ויז'ניצר: צריך להיערך אליו בהתאם.

אלכס ויז'ניצר: אני רוצה להשתמש בהזדמנות הזאת ולהזמין את יושב ראש הוועדה ואת חבריה לסיור בחברת מקורות על מנת להתרשם.

אלכס ויז'ניצר: לפני 9 שנים הייתי ראש מינהל ביוב ארצי.

אלכס ויז'ניצר: עבדתי צמוד מאוד למקורות.

אלכס ויז'ניצר: לא הכרתי את העומק, את היכולת ואת המהות של הגוף.

אלכס ויז'ניצר: יש לנו 3 מקורות מבחינת המים.

אלכס ויז'ניצר: יש את הכנרת, יש את ההתפלות ויש את טיהור הקולחין, בעיקר לחקלאות.

אלכס ויז'ניצר: לפני כ-9 שנים הממשלה קיבלה החלטה נכונה לקדם את הנושא של ההתפלות על-מנת להביא את המקור הזה לכ-30% אספקת מים למדינת ישראל.

אלכס ויז'ניצר: נכון להיום הסיטואציה היא לא כזאת.

אלכס ויז'ניצר: נכון להיום יש הרבה פחות מ-30% מבחינת ההתפלות.

אלכס ויז'ניצר: אני לא רוצה להיכנס לסיבות, אבל מי שמכיר את ההיסטוריה יודע מי אשם בתהליכים.

אלכס ויז'ניצר: אני לא רוצה לחפש אשמים, אבל האוצר לא יכול לבוא ולהגיד שמישהו עיכב את התהליכים חוץ ממנו.

אלכס ויז'ניצר: נכון להיום בבוקר הסיטואציה במשק היא כזאת שלשנתיים הקרובות את מקורות המים צריך למצוא בצורה לא קונבנציונאלית.

אלכס ויז'ניצר: אנחנו במצב חירום.

אלכס ויז'ניצר: צריך לפעול בשיטת חירום.

אלכס ויז'ניצר: בשיטת חירום לא מחפשים איזו ועדה יכולה לעצור תהליך כזה או אחר.

אלכס ויז'ניצר: ב-2004 היה הסכם בין מקורות למדינה על כך שיוקם מתקן התפלה באשדוד על ידי מקורות.

אלכס ויז'ניצר: היום יש לנו זכיין.

אלכס ויז'ניצר: עשינו מכרז לפי דבריו של החשב הכללי, לפי הטיפול שהוכתב לנו.

אלכס ויז'ניצר: יש מיליון ואחת סיבות למה אנחנו לא יכולים לעלות על הקרקע.

אלכס ויז'ניצר: במצבי חירום באים גופים לאומיים, לא גופים פרטיים.

אלכס ויז'ניצר: יש לנו פתרון.

אלכס ויז'ניצר: אנחנו צריכים להתחיל לעבוד.

אלכס ויז'ניצר: צריך לפתוח את כל קידוחי החירום, צריך להיכנס לאקוויפרים, צריך  להקים באופן מיידי את המתקן  באשדוד.

רוברט טיבייב: מי מפריע?

אלכס ויז'ניצר: יש לנו 5 מכונות קידוח הכי טובות בעולם.

אלכס ויז'ניצר: משרד הפנים לא נותן לנו לבצע קידוחי חירום, כיוון שהוא דורש מאיתנו לקבל היתרים כמו שכל אחד מקבל כשהוא בונה בית.

אלכס ויז'ניצר: צריך להיות מסלול ירוק במצב חירום.

רוברט טיבייב: מי לא נותן?

אלכס ויז'נצר: הוועדה לתכנון ובנייה.

אלכס ויז'נצר: צריך להגיש, צריך לעבור.

אלכס ויז'נצר: זה חצי שנה.

אלכס ויז'נצר: נקודה שנייה זה כל מה שקשור להתפלות.

אלכס ויז'נצר: צריך לעלות מידית על הקרקע ולהקים מתקן להתפלה באשדוד.

אלכס ויז'נצר: האוצר לא נותן לנו להקים את המתקן הזה.

אלכס ויז'נצר: לגבי מי הקולחין.

אלכס ויז'נצר: מקורות מתפעלת מעל 20 שנה את המתקן הכי גדול במדינת ישראל.

אלכס ויז'נצר: את כל השפכים המטוהרים ברמה מאוד טובה מובילה מקורות ממרכז הארץ לדרום בהיקף של 130 מיליון קוב.

אלכס ויז'נצר: אנחנו צורכים בשנה 1.5 מיליארד קוב מים.

אלכס ויז'נצר: אנחנו מובילים 10% מהמים.

אלכס ויז'נצר: יש את הצעת המחליטים שאמורה להיות נדונה ביום ראשון בממשלה.

אלכס ויז'נצר: היא דורשת מאיתנו להעביר את השפד"ן לידיים פרטיות תמורת הסדר רגולציה, על מנת שנוכל לעבוד בהיקף של 1.2 מיליארד שקל בעבודות פיתוח ולעמוד במשימות של כל המשק.

אלכס ויז'נצר: 3  הכלים שיש בידי המשק היום, שזה מים מטוהרים, מים מתוקים והתפלה לא עובדים באופן מלא בגלל כל מיני בעיות בירוקרטיות.

אלכס ויז'נצר: לגבי התעריפים הנוסחה ברורה.

אלכס ויז'נצר: כשיש מים התעריפים יורדים, כשאין מים התעריפים לא יורדים.

אלכס ויז'נצר: כל הסיפור של התאגידים זה סיפור שאפשר לייעל, לפתור.

אלכס ויז'נצר: במצב חירום לא כדאי לדבר על זה בכלל.

אלכס ויז'נצר: צריך לאפשר לגוף לאומי לעלות על הקרקע ולעבוד.

אלכס ויז'נצר: הדירקטוריון של מקורות ומקורות איזון קיבל החלטות לעבוד במלוא היקף, ללא כיסוי, תוך כדי הבטחה של רשות המים שהיא תדאג לכיסויים המתאימים מבחינת הכסף.

כרמל שאמה-הכהן: מה עוצר אתכם?

אלכס ויז'נצר: אני לא יכול לעלות על הקרקע באשדוד, אני לא יכול לבצע קידוחים.

כרמל שאמה-הכהן: למה אתה לא יכול לעלות על הקרקע באשדוד?

אלכס ויז'נצר: ביצעתי מכרז.

אלכס ויז'נצר: במכרז יש זכיין.

אלכס ויז'נצר: מספר 2 של הזכיין תוקע אותנו בהליכים משפטיים.

אלכס ויז'נצר: אנחנו יודעים להתמודד עם זה, אבל ועדת המכרזים של האוצר צריכה לקבל החלטה שאני הזכיין של העבודה.

אלכס ויז'נצר: אחר כך שיתנו לי להתמודד עם המשפטים, לא לעשות תיאוריות מה יקרה.

אלכס ויז'נצר: 7 שנים ביצעתי עבודות בהיקף של 23 מיליארד שקל במע"צ.

כרמל שאמה-הכהן: הוצאת מכרז לחברות פרטיות ואתה עדיין לא הזכיין?

אלכס ויז'נצר: קיבלתי פטור מהמדינה מתוקף ההסכם שהיה בינינו ב-2004.

אלכס ויז'נצר: התבקשתי לעשות מכרז.

אלכס ויז'נצר: עשיתי מכרז כדברו של החשב הכללי.

אלכס ויז'נצר: יש לי זכיין.

כרמל שאמה-הכהן: מה השתנה עכשיו?

כרמל שאמה-הכהן: מה האוצר רוצה עכשיו?

אלכס ויז'נצר: האוצר לא מסכים על המחיר.

אלכס ויז'נצר: אם הוא מסכים על המחיר, הוא טוען שיש לי בעיות משפטיות שלא יאפשרו לי לעלות.

אלכס ויז'נצר: שיכריזו עלי כזוכה.

רוברט אילטוב: המחיר לא נקבע מראש?

רוברט אילטוב: לא היה אומדן?

רוברט אילטוב: איך הם נתנו לך ללכת למכרז בלי מחירים?

כרמל שאמה-הכהן: המחיר נקבע במכרז.

אלכס ויז'נצר: המחיר נקבע לפי איזה שהוא אומדן לא מציאותי.

אלכס ויז'נצר: החשב הכללי רוצה שנעבוד לפי 2.36 לקוב.

אלכס ויז'נצר: אף מתקן שעובד היום לא מתקרב ל-2.36.

אלכס ויז'נצר: הוא עובד מ-2.50 ומעלה.

אלכס ויז'נצר: לא איכפת לנו המחיר.

נחמן שי: אז תוריד ל-2.1.

אלכס ויז'נצר: אולי יצא חוק שחברה ממשלתית יכולה להפסיד כסף.

נחמן שי: איך הם עושים את זה ב2.1?

אלכס ויז'ניצר: אני לא מכיר את המחיר הזה.

אלכס ויז'ניצר: כל משק ההתפלה נמצא היום אצל שתי משפחות.

אלכס ויז'ניצר: 80% ממשק  ההתפלות נמצא אצל 2 משפחות.

אלכס ויז'ניצר: המקור של ההתפלה זה אנרגיה.

אלכס ויז'ניצר: 40% מהמחיר זה אנרגיה.

אלכס ויז'ניצר: ברור לכולם מי המשפחות ואיפה האנרגיה.

אלכס ויז'ניצר: שם אפשר להפסיד.

אלכס ויז'ניצר: 100% יהיה בידיים של 2 משפחות?

אלכס ויז'ניצר: תתאר לך שבשלב מסוים הם אומרים שב-2.1 הם מפסידים והם רוצים 2.60.

אלכס ויז'ניצר: במצב כזה אין אופציה אחרת.

אלכס ויז'ניצר: המדינה חייבת להחזיק לפחות 20% מההתפלה.

אלכס ויז'ניצר: כשאני מדבר על לא קונבנציונאלי זה לא לחפש כל מיני סיבות, בית משפט או לא בית משפט.

אלכס ויז'ניצר: יש  מצב חירום.

אלכס ויז'ניצר: לא יהיו לנו מים.

אלכס ויז'ניצר: אנחנו לא מרגישים את זה.

רוברט טיבייב: אם הם יבטלו את המכרז שלך הם ילכו למכרז חדש?

רוברט טיבייב: כמה זמן זה ייקח?

אלכס ויז'ניצר: שנתיים, שלוש.

אלכס ויז'ניצר: איפה המשפטים של המכרז הבא?

כרמל שאמה-הכהן: אם האוצר נותן הסכמה אתה יכול להתקדם?

אלכס ויז'ניצר: אני מחר עולה לקרקע.

כרמל שאמה-הכהן: למרות ההליכים המשפטיים?

אלכס ויז'ניצר: ההליכים המשפטיים האלה הם רגילים, טבעיים.

אלכס ויז'ניצר: זה עניין של כסף והתדיינות בין הגופים.

אלכס ויז'ניצר: אנחנו נפתור את הבעיה הזאת.

אלכס ויז'ניצר: אין לי ספק שנפתור את הבעיה הזאת.

אלכס ויז'ניצר: זאת לא פעם ראשונה ולא פעם אחרונה.

אלכס ויז'ניצר: יש פה הרבה ראשי רשויות שיודעים מה זה תביעות.

אלכס ויז'ניצר: יודעים להתמודד עם זה.

חגי פדר: החל משנת 2000 הממשלה החליטה להיכנס לעידן ההתפלה.

חגי פדר: מאז הוקמו באמצעות מכרזים בינלאומיים פומביים 3 מתקני התפלה שמייצרים כ-300 מיליון קוב מים ומספקים כ-25% מסך מי השתייה של מדינת ישראל.

חגי פדר: כל המתקנים עמדו בלוחות הזמנים.

אלכס ויז'ניצר: מה המחיר?

חגי פדר: אני לא יכול להגיד לך.

חגי פדר: אף אחד מהמתקנים לא נתקע בבית משפט.

חגי פדר: מתקן נוסף של 150 מיליון קוב אמור לקום באזור שורק.

חגי פדר: השבוע החלו עבודות ההקמה.

חגי פדר: בעוד כ-3.5 שנים הוא אמור לספק עוד כ-150 מיליון קוב.

נחמן שי: מה העלות?

חגי פדר: המחיר הנוכחי הוא 2.19.

חגי פדר: במחיר ראלי זה 2.1.

חגי פדר: בכל 10 השנים האלו מקורות קיבלה החלטה להקים מתקן התפלה אחד.

חגי פדר: מקורות נכשלה פעם אחר פעם במשימה הזאת.

חגי פדר: היא נכשלה כיוון שבית המשפט התערב בפעם הרביעית בהחלטות של ועדות המכרזים של חברת מקורות להתקשר עם חברות שונות.

חגי פדר: אנחנו מדברים היום על כך שיש לנו צו מניעה שאוסר עלינו להתקשר ולנהל איזה שהוא מו"מ עם חברת מקורות לגבי המתקן באשדוד.

חגי פדר: חברת מקורות שינתה מספר פעמים את התכנון של המתקן, שינתה את השטחים שבהם היה אמור להיות מוקם המתקן.

חגי פדר: הדבר הכי מרכזי שבגללו נתקע המתקן זה שמקורות לאורך כל התקופה לא יכלה לעמוד במחיר שנקבע במכרזים, אלא תמיד דרשה מחיר שהוא מחיר גבוה ממחיר השוק.

חגי פדר: לא צריך להיות חכם כדי להבין שאם אנחנו משלמים למקורות מחיר גבוה ממחיר השוק, המחיר מתגלגל לצרכן ועלויות המים עולות עוד יותר.

רוברט אילטוב: כמה משלם היום צרכן על קוב?

חגי פדר: התעריף הכללי לא קשור.

חגי פדר: כל האמירות האלו לגבי זה שתמיד דברים נתקעים בבית משפט, שהאוצר אשם - אולי האוצר אחראי על פסיקת השופט שהחליט להוציא צו מניעה - הם מסך עשן שמיועד לכסות  על הכישלון של חברת מקורות להקים מתקן התפלה בצורה תקינה ובמחיר שהוא מחיר השוק.

אלכס ויז'ניצר: מה מחיר השוק בהתפלה חוץ מהמתקן של 2.01?

חגי פדר: מחיר השוק נקבע על סמך המכרז האחרון שבוצע.

אלכס ויז'ניצר: מה המחיר בפלמחים?

אלכס ויז'ניצר: מה המחיר באשקלון?

חגי פדר: מחיר השוק הוא המחיר שנקבע במכרז האחרון, שזה המכרז בשורק, עם ההתאמות הנדרשות להבדלים בין פרויקט אשדוד לפרויקט שורק.

חמד עמאר: מה זה ההתאמות הנדרשות?

חמד עמאר: מה המחיר של השוק?

אלכס ויז'ניצר: המחיר הוא 2.9.

חגי פדר: המחיר שקבענו לפרויקט באשדוד על פי הדרישה של יו"ר מקורות, אלי רונן, במכתב לחשב הכללי הוא בהתאם לתוצאות המכרז בשורק.

חגי פדר: למרות שהמחיר בשורק הוא 2.01 קבענו לאשדוד מחיר של 2.36.

חגי פדר: הוספנו 35 אגורות לקוב כדי לפצות.

כרמל שאמה-הכהן: מה הפער במחיר?

חגי פדר: אין לנו הצעה רשמית ממקורות.

אלכס ויז'ניצר: קיבלת הצעה ממני בכתב.

חגי פדר: אני לא קיבלתי ממך שום הצעה רשמית.

חגי פדר: לא התקבלה שום הצעה רשמית.

חגי פדר: אני לא יכול להגיד מה הפער במדויק, אבל הפער הוא מאות מיליוני שקלים.

אלכס ויז'ניצר: מה שלמדתי זה שהאוצר החליט שמקורות לעולם לא תקים מתקן.

אלכס ויז'ניצר: הם נקטו בכל הצעדים שאפשר היה לנקוט בהם על מנת שזה לא יקרה.

אלכס ויז'ניצר: עמית לנג, שאול צמח, עמי לנדאו אמרו שהם לא רצו שנקים את המתקן.

אלכס ויז'ניצר: הם עשו כל מה שניתן על מנת שזה לא יקרה.

אלכס ויז'ניצר: יו"ר מקורות, שאני לא יודע מה הסמכות שלו לשלוח מכתב כזה, שלח מכתב והם מסתמכים עליו.

אלכס ויז'ניצר: המחיר האמיתי  - אני אומר את זה כמהנדס - מסתובב סביב 2.50.

אלכס ויז'ניצר: המחיר שעובדים בו כל המתקנים הוא 2.90, 3.20.

אלכס ויז'ניצר: הגופים הפרטיים האלה ירחיבו את הכמות במתקנים הקיימים.

אלכס ויז'ניצר: הודעתי להם ואני מודיע לכם שזה פשוט אי צדק, פגיעה בגוף ממשלתי, פגיעה בגוף  בן 75 שבנה את כל המשק הזה.

נחמן שי: צריך להסתכל על מה שמשרת הכי טוב את משק המים ואת צרכני המים.

אלכס ויז'ניצר: יש רק מסלול אחד שיכול להציל את המשק, שזה ההקמה של המתקן באשדוד באופן מיידי.

אלכס ויז'ניצר: אין דרך אחרת.

אלכס ויז'ניצר: הסכמנו על מחיר של 2.49.

אלכס ויז'ניצר: לחצתי יד לשר האוצר .

אלכס ויז'ניצר: סתם משקרים פה.

אלכס ויז'ניצר: הם יודעים את המחיר הרשמי.

אלכס ויז'ניצר: אם רוצים להוריד ל-2.45 גם בא בחשבון.

אלכס ויז'ניצר: הם פשוט לא רוצים אותנו שם.

נחמן שי: למה?

אלכס ויז'ניצר: הם לא רוצים גוף ממשלתי בהתפלה.

אלכס ויז'ניצר: הם רוצים 100% בידיים פרטיות.

חיים ביבס: הכיוון הוא לקחת תאגידים, אחר כך להפריט אותם ולרוקן את העסק מתוכן.

חיים ביבס: כך הקימו את כל העסק הגדול הזה של רשות המים.

חיים ביבס: יושבים מנגנונים על מנגנונים שלמים שמקבלים משכורות על משכורות.

חיים ביבס: אנחנו הצרכנים משלמים לא רק את ה-4.20 למקורות, אלא בין 9 ל-14 שקלים.

חיים ביבס: זה בדיוק מה שקורה.

חיים ביבס: הם אומרים שזה לא טוב שמקורות יביאו פתרון בעוד חצי שנה או שנה, צריך פתרון בעוד 10 שנים כדי שאפשר יהיה לעשוק את התושבים.

אלכס ויז'ניצר: הם משחקים איתי בכסף במקום לראות את הדבר הכי חשוב.

אלכס ויז'ניצר: בעוד כמה חודשים נצטרך לנקוט בצעדים.

אלכס ויז'ניצר: זה יהיה בלתי חוזר, קטסטרופה אמיתית, ימים שחורים מבחינת משק המים ומדינת ישראל.

יוסי נשרי: אני מוחה על זה שכשאני פותח את העיתון דה מרקר  - אני מדבר בשם כל ראשי הרשויות והמועצות האזוריות – אני קורא שאדון ענב קורה לנו פרות ועדר.

יוסי נשרי: זה דבר שלא ייעשה.

יוסי נשרי: אנחנו לא פרות ולא עדר.

יוסי נשרי: אני מניח שכל אחד בכנסת יודע שיש את חוק המים.

יוסי נשרי: בחוק המים כתוב שהמים שייכים לקניין הציבור.

יוסי נשרי: אם המים שייכים לקניין הציבור, למה אנחנו האזרחים צריכים לשלם את המחיר הגבוה והמופקע שמספר אנשים קובעים לנו?

יוסי נשרי: אין שום פרופורציה.

יוסי נשרי: שמעתם מה שאמר פה אלכס.

יוסי נשרי: עבדנו איתו בשיתוף.

יוסי נשרי: הוא אומר דברים נכונים.

יוסי נשרי: המים זה דבר לאומי.

יוסי נשרי: אזרחי ישראל לא יכולים לשלם את המחיר המופקע.

יוסי נשרי: אי אפשר לגזול את כיסם במחירים המופקעים האלה.

יוסי נשרי: הכנסת צריכה לעשות סוף לפרדוקס הזה.

יוסי נשרי: את התאגידים האלה הקימו בחטא.

יוסי נשרי: חושבים שאנחנו שודדים, שאנחנו לא נותנים שירות לאזרחים במדינת ישראל, שאנחנו לא דואגים לחינוך, לתרבות.

יוסי נשרי: קושרים מין שאינו במינו.

יוסי נשרי: אם יש מספר רשויות שלא יודעות, שילכו ללמד אותן איך מנהלים.

ישראל ענב: יש 200 כאלו.

יוסי נשרי: תלמד אותן.

יוסי נשרי: אין 200.

יוסי נשרי: אני עוד לא שמעתי שמחלקה שמונה 5 אנשים מחלקת ג'ובים ברשות מקומית.

יוסי נשרי: שמעתי שמ-4 אנשים זה גדל ל-17 איש שמנהלים את משק המים בתאגיד.

יוסי נשרי: זה לא שוד הקופה הציבורית?

יוסי נשרי: רשות שניהלה במיליון שקל בשנה מחלקת מים קפצה ל-5 מיליון שקל.

יוסי נשרי: זה לא שוד הקופה הציבורית?

כרמל שאמה-הכהן: אתם יכולים להביא לשולחן הוועדה דוגמאות קונקרטיות של מעבר ממחלקות לתאגידים ואת אלמנט הניפוח?

יוסי נשרי: יש לנו מחקר שלם בנושא.

כרמל שאמה-הכהן: אני לא מוכן שיקראו לאף אחד עדר או פרות, אבל מה שקראתי בכתבה זה שעירייה כמו רמת גן לא מוצאת כסף להשקיע בתשתיות של המים.

כרמל שאמה-הכהן: לא מדובר בעירייה ענייה.

כרמל שאמה-הכהן: אין לה חוסר לתרבות או לחינוך.

חיים ביבס: תכפה עליה תאגיד.

חיים ביבס: תכפה על רשות שלא מתנהלת כמו שצריך.

כרמל שאמה-הכהן: את אלמנט האיזון צריך לפתור.

כרמל שאמה-הכהן: האם האלמנט הזה של תאגידי המים ניפח את מחיר המים?

חמד עמאר: צריך לעשות דיון נפרד על תאגידי המים.

חמד עמאר: אנחנו היום בדיון על הנושא של המים ומקורות המים.

חמד עמאר: אנחנו צריכים לקיים דיון מעמיק בנושא של התאגידים.

יוסי נשרי: אנחנו לא יכולים להשתמש בשום דבר בחיים שלנו בלי מים.

יוסי נשרי: בשביל זה נקבע ב-1959 שהמים הם קניין ציבורי.

יוסי נשרי: לא יקרה שום דבר אם הממשלה  תסבסד את משק המים.

יוסי נשרי: האזרחים לא צריכים לממן את הנושא של המים.

יוסי נשרי: לא חסר מים.

יוסי נשרי: פרופ' אורי שני אמר לפני חודש וחצי שב-2013 יהיו 600 מיליון קוב מים במדינת ישראל.

יוסי נשרי: לא יחסרו מים.

יוסי נשרי: אתה לא עושה חיוב אישי לראשי ממשלה ולאנשי תקציב, אתה מחייב חיוב אישי ראשי רשויות.

יוסי נשרי: פה הייתה פאשלה של המדינה בכך ששנים לא התפילו מים.

יוסי נשרי: עכשיו מחפשים איך עושים הכי מהר ותוקעים את מקורות שיש לה מתקן ויכולה לעלות על הקרקע.

יוסי נשרי: לא מחפשים איך לפתור את הבעיה, מחפשים איך להקשות עליה.

יוסי נשרי: זה במקום לתת את האפשרות לרוץ מהר ולהוריד את המחירים בחזרה לכל נפש.

יוסי נשרי: הגיעו מים עד נפש.

יוסי נשרי: אנחנו נמשיך להיאבק.

יוסי נשרי: יש לנו 45 יום שראש הממשלה נתן לנו על-מנת לגמור.

יוסי נשרי: אם ביום ה-45 לא ייפסק הדבר הזה, המחירים לא ירדו.

יוסי נשרי: .

נחמן שי: האם הוועדה שמינה ראש הממשלה התכנסה?

יוסי נשרי: לא. אני חבר בוועדה.

יוסי נשרי: קיבלנו היום הודעה מאודי ניסן על כך שהוא התחיל לספור 45 יום מהיום.

יוסי נשרי: עוד משחק.

יוסי נשרי: אנחנו לא נוותר.

יוסי נשרי: אחרי 45 יום המחירים יהיו חייבים לרדת.

יוסי נשרי: שהאוצר ימצא את הפתרון.

יוסי נשרי: התאגידים האלה יהפכו לחברה עירונית.

יוסי נשרי: אם זה לא יהיה המשק במדינת ישראל ייעצר, לא ניתן לו להמשיך להתקדם.

יוסי נשרי: מספיק העליהום על ראשי רשויות ועל הרשויות המקומיות.

אמנון כהן: אנחנו כמדינה רוצים לדעת איפה משק המים של מדינת ישראל.

נח הקר: האוצר לא מנסה לעכב את הוועדה הזאת, בטח לא הממונה על התקציבים.

נח הקר: את המינוי של נציגי הוועדה קיבלנו ביום חמישי בערב.

יוסי נשרי: קיבלתם אותו ב-3 לחודש.

יוסי נשרי: יש לי פה מכתב העתק.

נח הקר: משק המים עובר משבר מתמשך.

נח הקר: אנחנו יושבים כל שנה במשך 3,4 השנים האחרונות ביחד עם רשות המים ומוצאים את הפתרונות למשבר ואת הצעדים שאפשר לעשות על מנת להגדיל את ההיצע ועל מנת לרסן את הביקושים למים.

נח הקר: כמובן שהדגש - בטח לטווח הבינוני והארוך - הוא הגדלת ההיצע.

נח הקר: אחד הכלים העיקריים להגדלת ההיצע הוא התפלה.

נח הקר: יש עוד צעדים כפי שציין פה מנכ"ל מקורות.

נח הקר: הייתה תכנית - עדיין פועלת - של מיליארד שקל להאצת הקמת  מפעלי ההשבה ופעולות שונות שאנחנו עובדים עם רשות המים באופן שוטף.

נח הקר: לשנת 2011 הוקצו תקציבים רבים על מנת לבצע פעולות נוספות בנוסף לכל הפעולות שבוצעו עד כה בהיבטים האלה, כמו הרחבת מבצע החסכמים והגברת פעולות הניטור במשק המים.

נח הקר: אין ספק שהפתרון העיקרי בתחום ההיצע הוא התפלה כמה שיותר מהר.

נח הקר: הממשלה תדון בצעדים שנדרשים ובהיבטי ההתפלה.

נחמן שי: אתה זוכר שכבר 3 פעמים הממשלה אמרה שהיא תדון בעניין הזה והיא לא דנה?

נחמן שי: כל שבוע היא אומרת את זה.

אמנון כהן: גם הממשלות הקודמות.

נח הקר: בהיבטי ההתפלה יש פעולות נוספות מעבר למה שדיבר פה מנכ"ל מקורות שאפשר לעשות.

נח הקר: המתקן עם מקורות מתעכב מטעמים משפטיים.

נח הקר: גם האמירה שהיועצים משפטיים של הממשלה תומכים בעמדה של מקורות ושזה נושא כל כך פתיר ופשוט.

נח הקר: .

אלכס ויז'ניצר: את זה לא שמעת ממני.

אלכס ויז'ניצר: שמעת שהיועצים המשפטיים של הממשלה בשיחה האחרונה עם משה שחל אמרו שהעניין פתיר.

אלכס ויז'ניצר: זה מה ששמעת ממני.

נח הקר: הערכה שלנו היא שהפרויקט הזה כרגע מתעכב.

נח הקר: אני לא רוצה להרחיב בנושא הזה.

נח הקר: יש צו בית משפט שאוסר עלינו לקדם את הפרויקט הזה.

רוברט אילטוב: מאיזו סיבה?

נח הקר: אין שום קשר בין הסוגיה שדן בה בית המשפט לסוגיית המחיר.

נחמן שי: גם אם מקורות יסכימו להוריד ל-2 הם לא יוכלו להיכנס?

נח הקר: יש צו בית משפט שאוסר עלינו לקדם את הפרויקט.

יוסי נשרי: אין פרויקטים אחרים?

נח הקר: מקדמים.

אלכס ויז'ניצר: מספר 2 במכרז שלנו מגיש כל הזמן עתירה.

אלכס ויז'ניצר: אין פתרונות אמיתיים.

אלכס ויז'ניצר: הוא מדבר על הרחבות.

אלכס ויז'ניצר: הפתרון הוא לעלות על הקרקע ולהתחיל להקים מתקן התפלה באשדוד.

אלכס ויז'ניצר: חסכמים מול מתקן של 100,130 מיליון קוב?

אלכס ויז'ניצר: על מה מדברים בכלל?

אלכס ויז'ניצר: אנחנו ערוכים לקראת הקידוחים בכמויות גדולות.

חמד עמאר: כמה אמור לספק מתקן כמו אשדוד?

נחמן שי: 100. הם רוצים להגדיל אותו.

אלכס ויז'ניצר: אפשר להגדיל אותו ל-130, ל-150.

אלכס ויז'ניצר: הוא עוד לא קם.

אלכס ויז'ניצר: אפשר לתכנן אותו לכל נפח.

אמנון כהן: הנושא הזה נדון כל הזמן בוועדות הכנסת, במליאת הכנסת.

אמנון כהן: יש בעיה אמיתית של חוסר במים ואי טיפול בנושא משק המים.

אמנון כהן: אני אומר באחריות שאחראי לזה משרד האוצר עוד מלפני עשור שהייתה החלטת ממשלה על הקמת מתקני ההתפלה.

אמנון כהן: לאחר שמשרד האוצר ראה שנה אחת שהיו בה גשמי ברכה הוא הפסיק את הכל.

אמנון כהן: הנושא הזה נמשך שנים רבות והגענו למצב קטסטרופאלי.

אמנון כהן: ראשי הערים ציינו פה שיש להם אחריות אישית.

אמנון כהן: פה אין אחריות אישית של משרד האוצר, של פקידי האוצר.

אמנון כהן: שיבוא אותו פקיד אוצר שהיה בתקופה ההיא ויקבל עכשיו את האחריות ויגיד שבגלל שהוא קיבל החלטה מוטעית הוא צריך לשלם כך וכך.

אמנון כהן: כל עוד זה לא יהיה אנחנו נתעורר כל בוקר עם מחדל נוסף.

אמנון כהן: את האוצר אני מכבד, אבל הם מסתכלים דרך החור של הגרוש.

אמנון כהן: הם לא מסתכלים צעד אחד קדימה.

אמנון כהן: אני לא מצפה את זה מהם.

אמנון כהן: הממשלה צריכה לקבל פה הכרעות.

אמנון כהן: הפקיד בא ואומר את העמדה המקצועית שלו.

אמנון כהן: הוא מסתכל כרגע כמה הוא חוסך.

אמנון כהן: הוא רוצה כמה שפחות שיצא מקופת המדינה.

אמנון כהן: המדינה צריכה לקבל את האחריות.

אמנון כהן: המדינה צריכה לטפל.

אמנון כהן: גם בתקופות ההם הממשלות היו צריכות לקבל אחריות.

אמנון כהן: ברגע שהם לא צודקים הם לא מקבלים עליהם את האחריות.

אמנון כהן: התוצאה היא שיש היום מצב חמור של חוסר מים במשק.

אמנון כהן: מי שמשלם זה משקי הבית.

אמנון כהן: בנושא התאגידים אנחנו נותנים את הדעת כל הזמן.

אמנון כהן: האוצר רצה להפריט.

אמנון כהן: חשבו שיהיה טוב, אבל ראינו שזה יצר תאגוד עם מנגנון מנופח מאוד.

אמנון כהן: התוצאה הסופית היא שמשקי הבית משלמים היום פי 3  ממה שהיה לפני התאגוד.

אמנון כהן: גם רשויות משלמות פי 3 לתאגיד המים על אותה כמות מים.

אמנון כהן: על נושא תאגוד המים צריך לקיים דיונים.

אמנון כהן: אולי  צריך להחזיר את זה לפיקוח פרלמנטרי.

אמנון כהן: אנחנו חייבים שהמדינה תחזיק על ידי גוף ממשלתי ב-20% לפחות מההתפלה.

אמנון כהן: חייבים שחברה לאומית תחזיק באחוז מסוים מהצרכים החיוניים של המדינה.

אמנון כהן: המדינה צריכה לשאוף להתמודד מול בתי משפט.

אמנון כהן: המטרה הסופית היא לתת שליטה ב-20%.

אמנון כהן: לא הכל כסף.

אמנון כהן: יש מצבי חירום.

אמנון כהן: אנחנו צריכים לתת לחברה לאומית אחיזה בתחום החשוב הזה.

אמנון כהן: צריך לעזור.

אמנון כהן: מול בתי המשפט צריך לסייע.

אמנון כהן: האוצר יכול להגיד לי שלא צריך את מקורות, יש לו גופים שיכולים תוך חודש לעשות את הקידוחים.

אמנון כהן: לי אין בעיה.

אמנון כהן: אני רוצה לראות שיש מים ושהמחיר יורד.

אמנון כהן: אי אפשר לעשוק את הציבור, אי אפשר לעשוק את משקי הבית.

אמנון כהן: הבאנו בזמנו בלב כבד את חוק הבצורת.

אמנון כהן: אנחנו התייחסנו בוועדת המשנה למה שמקבל נכה, למה שמקבלות משפחות ברוכות ילדים.

אמנון כהן: עשינו איזו שהיא חלוקה.

אמנון כהן: פה אין כלום.

אמנון כהן: פה אתה מכסה את הכל.

אמנון כהן: כל משקי הבית משלמים אותו דבר.

אמנון כהן: זה דורסני מידי.

אמנון כהן: לא עשו חשיבה.

אמנון כהן: השימוש של נכה שונה לגמרי.

אמנון כהן: באזור הדרום השימוש שונה לגמרי.

אמנון כהן: אי אפשר להכניס את כולם יחד.

אמנון כהן: בחוק נתנו לזה ביטוי.

אמנון כהן: אתם מאלצים אותנו להביא חקיקות.

אמנון כהן: אנחנו יודעים לחוקק.

אמנון כהן: אם לא תעשו את זה בשכל ישר אנחנו נביא חקיקות ונתמודד.

אמנון כהן: לנו בכנסת יהיה רוב.

רוברט טיבייב: האם אין פתרון מהיר חוץ מהתפלה?

נח הקר: זה נכון שמתקן התפלה הוא במאות מיליוני קוב.

נח הקר: התייחסו קצת בזלזול לצעדים האחרים שרשות המים עושה כדי לריב על הקוב הנוכחי.

נח הקר: על כל קוב אנחנו נלחמים.

נח הקר: כאשר אתם שומעים שאנחנו עושים צעדים על מנת להשיג אתם צריכים לדעת שאנחנו מסתכלים על כל קוב.

אלכס ויז'ניצר: מי זה אנחנו?

נח הקר: רשות המים ומועצת רשות המים.

אלכס ויז'ניצר: אין לכם גוף ביצועי.

רוברט טיבייב: אמרתם שאין פתרון יותר מהיר חוץ מהתפלה.

רוברט טיבייב: אם תוקעים את המכרז של מקורות באשדוד  אנחנו תוקעים את עצמנו לשנתיים לפחות.

נח הקר: אנחנו לא תוקעים את המכרז של מקורות באשדוד.

חיים טיבייב: אם לא נפתור את הבעיה אנחנו נזרקים לעוד שנתיים.

חיים טיבייב: מה מחיר השוק יהיה בעוד שנתיים אם לא נפתור את הבעיה?

נח הקר: מקורות זה לא הפתרון היחיד שלנו למים בעוד שנתיים.

חמד עמאר: אתה מאמין שאת הכל צריך להפריט ולא להשאיר שום דבר בידיים של הממשלה?

נח הקר: רוב התאגידים שלא מופרטים נמצאים בבעלות עירונית מלאה.

נח הקר: כדי להפריט בעלות על תאגיד  אתה צריך החלטה של ראש עיר.

כרמל שאמה-הכהן: מה האוצר יכול לתת לך היום כדי להתקדם?

כרמל שאמה-הכהן: מה היית רוצה שהוא יעשה?

כרמל שאמה-הכהן: על בית משפט אין לנו השפעה.

אלכס ויז'ניצר: אני 30 שנה עובד בהנדסה, לא נתקלתי בסיטואציה כזאת שעד כדי כך לא נותנים לנו להיכנס, שהמדינה לא עוזרת לחברה ממשלתית.

אלכס ויז'ניצר: כשר האוצר הייתי מחייב את ועדת המכרזים.

אלכס ויז'ניצר: הם תיכף יגידו שאסור להם להתערב בעניינים של ועדת מכרזים.

אלכס ויז'ניצר: ועדת המכרזים הבין משרדית זה אדם אחד בשם גיל שבתאי.

אלכס ויז'ניצר: אני 7 שנים ניהלתי ועדת מכרזים כוועדה.

אלכס ויז'ניצר: מעולם לא עשיתי מה שעושה בן אדם אחד בוועדת מכרזים.

כרמל שאמה-הכהן: מה אתה רוצה שגיל שבתאי יעשה?

אלכס ויז'ניצר: גיל שבתאי צריך להכריז עלינו כמבצע.

אלכס ויז'ניצר: אחרי שנסיר את הצו הם צריכים להכריז עלינו כזוכה ולאפשר לנו להתחיל לעבוד.

כרמל שאמה-הכהן: בהנחה שאין צו, יש מניעה לתת לו הכרזה כזוכה?

חגי פדר: ועדת המכרזים עוד לפני הצו נענתה לבקשה של מקורות והסכימה להתקשר עם מקורות בפטור ממכרז בתנאי שהיא תעמוד במחיר השוק.

חגי פדר: מקורות לא מוכנה לעמוד במחיר השוק.

חגי פדר: מקורות דורשת מחיר שהוא גבוה משמעותית ממחיר השוק.

כרמל שאמה-הכהן: בהנחה שהוסר הצו, אתה מוכן להתקשר איתו במחיר מסוים?

נח הקר: זאת לא החלטה שהם מקבלים בצורה כזאת.

כרמל שאמה-הכהן: האם יש פה סודות שאנחנו לא יודעים?

נח הקר: יש הליך שמתנהל בוועדת מכרזים.

נח הקר: יש פה הליך משפטי מול מקורות שפוגע בהליך שמתנהל היום מול ועדת המכרזים.

כרמל שאמה-הכהן: בוא נזיז את ההליך המשפטי.

נח הקר: כשהממשלה הנחתה לתת פטור למקורות במתקן ההתפלה באשדוד היא אמרה שהם צריכים לעשות את זה במחיר שוק.

נח הקר: ועדת המכרזים אחרי דיונים אין ספור וייעוץ מקצועי קבעה מחיר מותאם   למחיר בשורק.

רוברט אילטוב: יש מתקן באשקלון שהמחיר שלו הוא 2.9, יש מתקן בחדרה שהמחיר שלו הוא 2.7 ויש מתקן בפלמחים שהמחיר שלו הוא 3.2.

רוברט אילטוב: מה זה מחיר השוק שהם קבעו?

אלכס ויז'ניצר: הביאו את היו"ר הקודם לסיטואציה בלתי אפשרית, כי אמרו לו מה מחיר השוק.

אלכס ויז'ניצר: הוא כתב שהוא מוכן לעבוד במחיר שורק עוד לפני שהיה המכרז בשורק.

אלכס ויז'ניצר: המכרז של שורק יצא במחירים יותר נמוכים.

אלכס ויז'ניצר: מחיר הבסיס זה לא מחיר הביצוע.

אלכס ויז'ניצר: יש עוד מרכיבים שמאזנים את כל התהליכים.

אלכס ויז'ניצר: שורק ייקח את הכסף שלו.

רוברט אילטוב: 3.2 זה לא מחיר השוק?

נח הקר: זה מחיר השוק לפני 10 שנים.

כרמל שאמה-הכהן: בהנחה שעברנו את המכשלה המשפטית, כל מה שמפריד ביניכם זה המחיר?

חגי פדר: אי אפשר להיכנס לכל הפרטים, אבל לפני המכשלה המשפטית הפער נבע מכך שמקורות לא יכלה לעמוד במחיר שוועדת המכרזים קבעה כמחיר סביר לרכישת מים.

כרמל שאמה-הכהן: אתה אומר שיש בעיות משפטיות נוספות שלא שמענו עליהן עד הרגע.

כרמל שאמה-הכהן: חוץ מבעיות משפטיות כל מה שמפריד ביניכם למקורות זה ההסכמה על מחיר קוב מים?

נח הקר: אם הם עומדים בכל הדרישות ההנדסיות ואין להם חסמים משפטיים וחסמים אחרים.

נח הקר: .

כרמל שאמה-הכהן: יש חסמים שאתה רואה?

נח הקר: עוד לא קיבלתי את ההצעה שלהם.

אלכס ויז'ניצר: אתה ביקשת אותה?

אלכס ויז'ניצר: הזמנתם אותנו לשימוע?

נח הקר: הייתם בשימוע אצלנו הרבה פעמים.

כרמל שאמה-הכהן: אתה לא יודע על חסמים קיימים חוץ מהמחיר?

נח הקר: נכון.

כרמל שאמה-הכהן: החסם שאנחנו יודעים להצביע עליו מעבר למשפטי זה המחיר.

אלכס ויז'ניצר: גמרנו את כל המהלכים ההנדסיים.

אלכס ויז'ניצר: בדקנו את כל הדברים.

אלכס ויז'ניצר: אנחנו הצענו 2.44, הם רצו 2.36.

אלכס ויז'ניצר: הוויכוח שלנו הוא על גרושים.

כרמל שאמה-הכהן: זה נכון שהוויכוח הוא בין 2.36 ל-2.44?

חגי פדר: אנחנו לא קיבלנו שום הצעת מחיר מסודרת מחברת מקורות.

אלכס ויז'ניצר: מי זה אנחנו?

נח הקר: ועדת המכרזים שמנהלת את התהליך.

רוברט טיבייב: הם רבים פה ביניהם ובינתיים המחירים עולים.

אלכס ויז'ניצר: אני לא רב על המחירים.

אלכס ויז'ניצר: מקורות באה ואומרת שצריך לבצע את העבודות כגוף לאומי.

אלכס ויז'ניצר: פניתי לאנשים הכי נורמאליים מבחינת המשק הזה.

אלכס ויז'ניצר: הם מציעים לי לעבוד בהפסד.

אלכס ויז'ניצר: אני מוכן לעבוד בהפסד.

אלכס ויז'ניצר: להביא מים יותר חשוב מלעבוד בהפסד.

אלכס ויז'ניצר: אני כיושב-ראש מקורות מוכן לעבוד בהפסד.

רוברט טיבייב: תנו לו.

אלכס ויז'ניצר: הם לא יתנו לי.

נחמן שי: אם יש איסור משפטי להמשיך במו"מ זה אומר שזה תקוע.

נחמן שי: החברה שהפסידה תעשה לכם צרות עד שהיא תטרפד לכם את המכרז.

נחמן שי: זאת לא הפעם הראשונה ולא הפעם האחרונה שקבוצה שמפסידה מטילה אתכם לבית משפט.

נחמן שי: זה עוצר את כל התהליך.

אלכס ויז'ניצר: אני אספתי את כל הטובים במשפטים.

אלכס ויז'ניצר: יש 3 משרדים עם שמות שחבל על הזמן.

אלכס ויז'ניצר: הערכה שלהם היא כזאת שאנחנו עוברים את הבעיה הזאת.

אלכס ויז'ניצר: אני לא אומר שהיא לא קיימת.

אלכס ויז'ניצר: היא קיימת.

אלכס ויז'ניצר: כל מי שמתחרה על המכרז הם בעלי מפעלים.

אלכס ויז'ניצר: גרניט הכרמל, שיכון ובינוי מעוניינים לטרפד לנו.

אלכס ויז'ניצר: הם מעוניינים בדברים אחרים.

אלכס ויז'ניצר: בהרחבות הם ירוויחו הון תועפות.

אלכס ויז'ניצר: מי אם לא המדינה צריכה לעזור לנו במסלול הזה.

נחמן שי: צריך לחפש את הפתרון שמשרת הכי טוב את המשק והכי טוב את הצרכנים.

נחמן שי: טובת הצרכנים לא אומרת שזה טובת המשק.

נחמן שי: נורא נוח לצעוק פה להוריד מחירים, אבל אם המשק לא יודע לתת צריך לחשוב מה עושים.

נחמן שי: נקודה מאוד חשובה שעלתה פה זה הריכוזיות של משק ההתפלה בישראל.

נחמן שי: אני מציע שניתן את דעתנו לזה.

נחמן שי: זה התפקיד של הוועדה הזאת.

נחמן שי: אם יש קבוצות בודדות שמשתלטות על השוק הזה האינטרס של כולם צריך להיות להכניס גורמים נוספים כדי שהמשחק לא יתנהל בין 2. אני מקווה שהשתחררנו מדואופולים.

נחמן שי: הנקודה השלישית היא מה מידת הדחיפות.

נחמן שי: אני מתרשם שהדחיפות היא עצומה.

נחמן שי: המים מפסיקים להיות חופשיים או במחירים מוזלים.

נחמן שי: אם הדחיפות כל כך גבוהה, האם אתם לא יכולים להגמיש את עמדתכם?

נחמן שי: אני מבין שאתם יכולים להשיג ב-2 ואתם מקבלים בהרבה יותר.

נחמן שי: האם אין היגיון להגמיש ברגע הזה את העמדה שלכם ולאפשר להם לצאת לדרך, גם אם המחיר שלהם יותר גבוה ואתם מקבלים ממקור אחר בעוד 3 שנים יותר זול?

נחמן שי: היו בתולדות האוצר מקרים שהוא התעקש, אחר כך גילה שהוא טעה ואז הוא התחיל לרוץ מהר קדימה ואי אפשר היה לכסות על הטעויות שנעשו.

נחמן שי: כאן מצביעים על טעויות שנעשות תוך כדי.

נחמן שי: הכרתם בצורך להתפיל,  תנו להם לצאת לדרך.

אלכס ויז'ניצר: הם לא הכירו בצורך להתפיל.

אלכס ויז'ניצר: לפני 10 שנים הייתי ראש מינהל ביוב.

אלכס ויז'ניצר: חבר הכנסת חמד עמאר היה עוזר שר התשתיות.

אלכס ויז'ניצר: שר התשתיות קיבל החלטה להקים 5 מתקנים להתפלה.

אלכס ויז'ניצר: הם לא קמו רק בגלל שהאוצר הפריע בכל התהליך.

נחמן שי: עכשיו הוא מעודד את התהליך.

רוברט אילטוב: אם ככה הוא מעודד אנחנו בבעיה.

נח הקר: אנחנו בוחנים את כל הדרכים להביא את המים מהר.

נח הקר: אנחנו לא מעמידים מול מים בעוד שנתיים מתקנים שיביאו את המים בעוד 3,4 ,5 שנים.

נח הקר: אנחנו מסתכלים היום על הדרכים הכי מהירות שאפשר להביא מים בשנתיים הקרובות.

נח הקר: לשם זה אנחנו פועלים.

נח הקר: בהיבט  של שנתיים, שלוש אנחנו יודעים להביא את המים הכי מהר ובצורה כי טובה שאנחנו יודעים להביא אותם.

נח הקר: אנחנו נעשה את זה בצורה הכי טובה.

נח הקר: אני לא חושב שיש כאן התעקשות.

אלכס ויז'ניצר: מקורות מסוגלת לפתור היום את הבעיה.

אלכס ויז'ניצר: בשנתיים האלה הנזק שייגרם למשק הוא בלתי הפיך.

אלכס ויז'ניצר: מדובר בעקירת מטעים, הפסקת השקיה.

אלכס ויז'ניצר: אלה דברים שלא עשינו אף פעם.

יוסי נשרי: אנחנו נמשיך להשקות גינות.

ישראל ענב: תאגידי המים והביוב מול מחיר המים אינם פרמטר.

ישראל ענב: הם גובים את מחיר המים שנקבע.

ישראל ענב: כל מי שאומר שמחיר המים עלה, גבוה או בינוני בגלל תאגידי המים אני בחיוביות אומר לו שהוא לא מכיר את המטריה.

ישראל ענב: אין שום קשר.

ישראל ענב: אין שום קשר בין מחיר המים לתאגידי המים.

ישראל ענב: לא היה מקרה שבו לא ניסיתי להקים תאגיד מים שימנה 100,200,300 ו-400 אלף תושבים.

ישראל ענב: ראשי העיריות בעצמם, כמו יוסי נשרי וחבריו  - ראשי עיריות מצוינים - התנגדו להוציא מידיהם את השליטה, את הכבוד ואולי את המחשבה ואת הכסף שטמון בתאגיד.

ישראל ענב: זה תלוי רק בהם.

ישראל ענב: אני מחר מוכן לאגד תאגידי מים.

ישראל ענב: זה יהיה רווח של 150 מליון שקל שילך כולו לתשתיות המים הרקובות.

ישראל ענב: ברמת גן ובגבעתיים, שהן ערים מצוינות לכל הדעות, אין בכלל ביוב.

ישראל ענב: יש קרטונים, יש אוויר.

ישראל ענב: עיריית חיפה השקיעה לפני הקמת התאגיד בביוב 47 אלף שקל.

ישראל ענב: אני רוצה לומר לכם כמה מילים על פחת המים במקומות שהתאגידים נכנסו אליהם.

ישראל ענב: כאשר עשינו תאגיד ליבנה, ראש עיריית יבנה הודיע שהפחת שלו הוא 13%.

ישראל ענב: התאגיד מצא 33%.

ישראל ענב: כשהגענו למעלות, ראש עירית מעלות אמר שהפחת שלו קרוב ל-10%.

ישראל ענב: הפחת שלו הוא 24%.

ישראל ענב: תאגידי המים הם הצלה למערכת התשתיות של מדינת ישראל.

ישראל ענב: בואו נכיר בזה.

ישראל ענב: אני הצעתי לבוחבוט שניפגש, נשמע את הטענות ונראה מה אפשר לגשר בדברים שכואב לראשי הערים.

ישראל ענב: אני מבין את ראשי הערים.

ישראל ענב: יש נקודות שצריך למצוא להן פתרון.

ישראל ענב: צריך להבין שתאגידי המים הם הצלה.

ישראל ענב: הם החלטה נכונה מלפני 10 שנים של ממשלת ישראל שראתה לאן זה הולך.

ישראל ענב: אינני נכנס לסיבות מדוע ראש העיר מנצל את הרווח שלו מהמים למשהו אחר.

ישראל ענב: ברמת גן מרוויחים 15 מיליון שקל כל שנה ממכירת מים.

ישראל ענב: לא שמים גרוש באדמה.

ישראל ענב: הרפורמה לא בוררת ערים טובות ולא טובות.

ישראל ענב: הרפורמה איננה עונש.

ישראל ענב: הרפורמה היא ממלכתית במגזר היהודי, במגזר הערבי, בערים שטיפלו נכון ובערים שטיפלו לא נכון.

ישראל ענב: זה נכון שגם במודיעין וגם בקרית אונו יש תשתית טובה, אבל  אנחנו מדברים על רפורמה ממלכתית.

יוסי נשרי: תטפל איפה שיש בעיות נקודתיות.

יוסי נשרי: למה אתה מטפל בכל העדה?

ישראל ענב: צריך לשמור ולטפח את התאגידים.

ישראל ענב: אני מוכן שיהיו מחר 10 תאגידים ושמרכז השלטון המקומי יגיד אם הוא מוכן לזה.

יוסי נשרי: תעשה איפה שצריך.

כרמל שאמה-הכהן: תשתית המים תנוהל טוב במודיעין בין אם יהיה תאגיד או לא יהיה תאגיד?

חיים ביבס: מאז התאגיד אני משקיע פחות במים.

חיים ביבס: היו לי 4 עובדים.

חיים ביבס: לקחו ושמו אותם בתאגיד.

חיים ביבס: עליהם הוסיפו 25 פקידים , נותני שירותים, יועצים משפטיים.

ישראל ענב: אם מודיעין תתאחד עם רמלה ולוד  לא יצטרכו.

ישראל ענב: .

חיים ביבס: אומרים לי להתאחד עם רמלה ולוד.

חיים ביבס: בלוד יש היום ראש עיר ממונה.

חיים ביבס: אני אתן את הדוגמה מאיגוד הכבאות.

חיים ביבס: מודיעין משלמת לאיגוד הכבאות, חבל מודיעין משלמת, שוהם משלמת, רמלה בקושי משלמת,  לוד לא משלמת בכלל, באר יעקב לא משלמת.

חיים ביבס: אנחנו הפכנו המסבסדים של כל אלה שלא משלמים.

חיים ביבס: הפכו את הכל ללאומי.

חיים ביבס: יש פה ערבוב של שני דברים.

חיים ביבס: יש פה ערבוב בין נושא התאגידים למחירי המים.

חיים ביבס: כשעבדנו מול מקורות שילמנו את עלות המים.

חיים ביבס: אם הייתה בעיה היו באים וסוגרים לנו את המים.

חיים ביבס: בזה פתרנו את הבעיה.

חיים ביבס: נכון שהייתה בעיה בחלק מהרשויות שהחלק העודף בין מחיר המים למה שגבו לא הלך לנושא התשתיות, אבל לא עוברים מקיצוניות לקיצוניות.

חיים ביבס: אמרו לראשי הרשויות שאת הכסף שהולך לחינוך ולרווחה הם לא יתנו.

חיים ביבס: מה אומרת המדינה?

חיים ביבס: שאין לה שום סמכות בנושא התאגידים, יש לה אחריות.

חיים ביבס: אתמול היה לי פיצוץ במרכז העיר.

חיים ביבס: התושבים התקשרו רק אלי, לא לישראל ענב, לא לדובר רשות המים, לא לפרופ' שני.

חיים ביבס: אני עמדתי כמו דביל כשחפרו ולא היו לי  תשובות.

חיים ביבס: האחריות היא שלי.

ישראל ענב: התאגיד פתר את הבעיה.

חיים ביבס: בגלל הרמה הסוציו-אקונומית אני משלם את המחיר הכי גבוה.

חיים ביבס: אני משלם 4.27 לקוב מים בגינון הציבורי, במוסדות ציבור, במוסדות חינוך ובשטחים ציבוריים פתוחים.

חיים ביבס: החוק שקבעו אומר שאסור להם להיכנס למוסדות ציבור, למוסדות חינוך.

חיים ביבס: אני משלם את המים.

חיים ביבס: רבותיי, אני רוצה לשלם את המים למקורות.

חיים ביבס: אני משלם על החלק שמותר לי 9.2, על החלק העליון אני משלם 13.8.

חיים ביבס: יוצא מצב שאני משלם להם כסף שלא הולך לתשתיות.

חיים ביבס: באים ואומרים לי קרן שיקום.

חיים ביבס: במים ציבוריים אין קרן שיקום, אין כלום, הכסף הולך נטו לכיס של התאגיד.

ישראל ענב: הוא משקיע את זה אצלך.

חיים ביבס: מקורות רבה עם האוצר ואנחנו משלמים את המחיר.

חיים ביבס: אני משלם שני שליש יותר.

חיים ביבס: זה לא הולך לשום מקום.

חיים ביבס: להם יש אינטרס שזה יימשך.

חיים ביבס: מיליארד שקל לא הולכים למים אלא לכיס של האוצר.

חיים ביבס: 500 מיליון שקל הולכים למע"מ.

חיים ביבס: מס הכנסה הולך לכיס שלהם.

חיים ביבס: עלינו אמרו  שאנחנו לוקחים כסף לחינוך כדי לתת עוד מחשבים, כדי לתת עוד שעות לימוד לילדים.

חיים ביבס: הם לוקחים את הכסף ואף אחד לא יודע לאן.

חיים ביבס: מקורות קיבלו פטור מהמדינה.

חיים ביבס: שיתפילו מים מחר בבוקר כדי שהמחיר יהיה מחיר עלות.

רוברט אילטוב: הנושא של תאגידי מים זה נושא מורכב בפני עצמו.

רוברט אילטוב: הוא חריף, הוא בעייתי, הוא מצריך דיון.

רוברט אילטוב: אנחנו הסטנו את הדיון מהנושא של משבר המים לנושא של תאגידים ולנושא של אינטרסים בתוך התאגידים, למה הם צריכים לקום או למה הם לא צריכים לקום.

רוברט אילטוב: אני רוצה לדעת מה קורה עם נושא הייבוא, מה קורה עם נושא הייצור, מה האלטרנטיבות.

רוברט אילטוב: אחת מהן זה מקורות.

רוברט אילטוב: אני רוצה שתהיה תחרות, שהיצרנים יהיו גדולים והעלות תרד.

רוברט אילטוב: העלות תרד כאשר יהיו אלטרנטיבות של אנרגיה כחול לבן וכשיהיה לנו ייבוא של אנרגיה ממקורות נוספים.

רוברט אילטוב: גם שם יש תחרות על המחיר.

רוברט אילטוב: אני רוצה שיהיו לנו מגוון אלטרנטיבות בנושא הזה כך שלמדינה ולמקורות יהיו יכולות לייצר 20%,30%,40%.

רוברט אילטוב: זה עניין של קובעי מדיניות.

רוברט אילטוב: לא יכול להיות שהמחיר הוא בין 2 ל-3 שקלים ייצור בממוצע.

רוברט אילטוב: אנחנו שומעים ויכוח על 3,4 אגורות שבגללן תקוע מתקן של 130 מיליון קוב.

רוברט אילטוב: זה דבר שלא מתקבל על הדעת.

רוברט אילטוב: אנחנו קונים היום מיצרנים במתקן פלמחים ב-3.2.

רוברט אילטוב: למה לא הורידו להם את המחיר?

רוברט אילטוב: למה האוצר לא נלחם על כך?

רוברט אילטוב: למה היצרן מוציא בממוצע 2.5 שקל, 2.7 שקל והצרכן משלם בין 9 ל-13 שקלים לקוב?

רוברט אילטוב: לאיפה הולך הפער?

רוברט אילטוב: זה בטוח לא הולך לתשתיות.

רוברט אילטוב: אני חושב שאנחנו צריכים להאיץ את הקמת המתקנים ולמצוא פתרונות נוספים על-מנת שתהיה תחרות.

רוברט אילטוב: כמובן למדינת ישראל כמדינה צריך להיות מקום לייצור מים כך שאם יהיה צורך במקרה חירום כזה או אחר יהיה מקור.

תמי שור: רשות המים מודה על הדיון הזה אף על פי שהכותרת שלו היא ביקורת על רשות המים.

תמי שור: אנחנו מקבלים כל ביקורת באופן רציני.

תמי שור: אנחנו שמחים על העלאת  הנושא הזה ברמה הציבורית.

תמי שור: מדינת ישראל נמצאת היום במשבר מים.

תמי שור: אין ספק ואין שאלה על זה.

תמי שור: 7 שנים של כמויות מאוד נמוכות.

תמי שור: החורף הזה נראה גרוע ביותר.

תמי שור: הוא נראה הרבה יותר גרוע מ-2 החורפים שהיו לפניו.

תמי שור: נכון להיום אנחנו מדברים על סדר גודל של 60% מכמות המשקעים שהייתה אמורה לרדת עד השלב הזה.

תמי שור: התחזית לגבי ההמשך היא לא אופטימית.

תמי שור: המשמעות היא שעד עכשיו הפסדנו סדר גודל של 150 מליון קוב.

תמי שור: יומיים גשם שיורדים במדינת ישאל כמו שצריך על כל הארץ באופן רציף שקולים בערך למתקן התפלה של 70,80 מיליון קוב.

תמי שור: אלה ההבדלים.

תמי שור: בשנה שבה הולכות לנו לאיבוד 4,5 סופות של גשם כי אחת יוצאת קצת צפונה בלבנון ואחת יוצאת קרוב לסוריה זה 5 מתקני התפלה שהלכו לאיבוד.

תמי שור: הנושא של הדיון התחיל מהנושא של התכנון לטווח ארוך.

תמי שור: רשות המים מתחילת פעולתה זיהתה את הפחתת הכמויות בשנים האחרונות.

תמי שור: בעקבות הממוצע שנקבע נקבעה תכנית עם כמויות התפלה כדי למלא את מאגרי המים של מדינת ישראל.

תמי שור: התכנית שאושרה על ידי הממשלה כבר לפני 3 שנים עומדת היום על רמה של 500 מיליון קוב לטווח הביניים.

תמי שור: עד סוף העשור היא עומדת על 750 מיליון קוב.

תמי שור: היו לנו תקופות שחונות בהיסטוריה, אבל כאלו לא היו בהיסטוריה הרשומה והידועה לנו.

תמי שור: מה שמדאיג אותנו זה מה שקורה באוסטרליה, מה שקורה באירופה ומה שקורה באמריקה.

תמי שור: כל מזג האוויר בכדור הארץ משתגע.

תמי שור: משהו לא טוב קורה.

תמי שור: השאלה היא אם על אותן כמויות משקעים מופחתות שכבר עליהן בנינו לפני 3 שנים בשביל להקים את תכנית ההתפלה של ה-700 מיליון עד סוף העשור אין מה לדבר כי אנחנו פה בתחרות מול הטבע שהולך ומפחית מאות מיליונים כל שנה.

תמי שור: נכון להרגע אני לא חושבת שיש מישהו שיכול לבוא ולהגיד בוודאות אם זה המצב או לא המצב.

רוברט אילטוב: לפני שנתיים יזמתי דיון בנושא המים.

רוברט אילטוב: אמרתם את אותן כמויות של 750 מיליון קוב.

רוברט אילטוב: כמה עד היום התחלתם להפעיל?

רוברט אילטוב: כמה היום אתה מפיקים?

רוברט אילטוב: את אומרת שאנחנו בפיגור נוסף בגלל מיעוט הגשמים.

תמי שור: נכון להיום יש 300 מיליון שעובדים.

תמי שור: בהחלטת הממשלה ביום ראשון יעלה הנושא של הרחבת המתקנים והעבודה שלהם בתעוז.

תמי שור: אני מעריכה שנעמוד ב-2012 בסדר גודל של 400 מיליון קוב, שזה פער של אותו 100 מיליון בהתייחס למתקן שדובר עליו במקורות.

תמי שור: החשיבות של המתקן באשדוד במקומה עומדת.

תמי שור: כל דבר ששומעים הוא הרבה יותר מורכב, הוא אף פעם לא חד צדדי.

תמי שור: אני מכירה את הדיונים האינטנסיביים על המתקן באשדוד שנמשכים כבר 5 שנים.

תמי שור: מקורות פועלת חזק מאוד לקדם את המתקנים שלה.

תמי שור: במקביל היא גם פועלת בשביל לעצור את מתקני ההתפלה הפרטיים.

תמי שור: כמות המים של מתקני המים הפרטיים עומדת בסיכון בגלל ההתנהלות של חברת מקורות בנושא.

תמי שור: הביצוע של כל הפרויקטים נמצא בתוך תכנית החירום.

תמי שור: נכון שחלק מהם דורש הרבה מאוד עזרה בין משרדית וכלל תחומית.

תמי שור: מדובר בתחומים של תשתיות מאוד נרחבים ומאוד מסובכים לביצוע שדורשים תיאום ורצון טוב של כל הגורמים.

רוברט אילטוב: אנחנו נמצאים בתקופת חירום בנושא המים.

רוברט אילטוב: מה שאת אומרת לי עכשיו זה שיש בירוקרטיה שמנצחת את הנושא הזה.

רוברט אילטוב: האם ישבתם כדי לבוא ולנטרל את המשוכות הבירוקרטיות האלו?

תמי שור: כל הבירוקרטיה בנושא של קידוחי הבצורת נוטרלה.

תמי שור: מקורות על פי תכנית הביצוע של רשות המים ביצעה את כל קידוחי הבצורת שהיו אמורים להתבצע.

תמי שור: זה מתבצע באיזה שהוא הליך שמסיר חסמים.

תמי שור: מי שמסיר את החסמים בפועל הוא שר התשתיות.

תמי שור: כל דבר הוא לא פשוט.

תמי שור: כל דבר הוא קשה ודורש עבודה.

תמי שור: בסופו של דבר תכנית החירום שהובאה  לפני שנתיים בוצעה במלאה.

תמי שור: כל המתקנים, כולל של חברת מקורות, גורמים פרטיים שרשות המים הייתה צריכה לבצע עברו את כל המכשולים שהיו.

כרמל שאמה-הכהן: האם יש היום מסלול ירוק לקידוחי בצורת?

תמי שור: צריך לחדש את אותו מסלול ירוק שהיה לפני שנתיים.

תמי שור: הוא יחודש.

אלכס ויז'ניצר: איך הוא יחודש?

תמי שור: באותה צורה שביצעתי את ההובלה של חידוש המסלול הזה לפני שנתיים.

תמי שור: שום דבר לא נעשה על מגש של כסף, שום דבר לא פשוט.בסופו של דבר הכל בר פתרון.

אלכס ויז'ניצר: אני מסכים איתך.

אלכס ויז'ניצר: מה שאפשר לבצע צריך לבצע במיידי.

אלכס ויז'ניצר: בכל העולם יש גוף אחד לאומי בכל מקצוע.

אלכס ויז'ניצר: בכבישים, במים.

אלכס ויז'ניצר: אתם רגולטור נהדר.

אלכס ויז'ניצר: את יודעת שהלב והמוח בתחום המים יושב במקורות, לא יעזור לאף אחד.

תמי שור: התחלתי את הדברים בזה שמקורות היא חברת המים הלאומית.

תמי שור: המקום שלה מאוד חשוב.

תמי שור: אני רוצה לדבר על הנושא של הצריכות והביקושים.

תמי שור: נח דיבר על החסכמים.

תמי שור: מישהו הגיב פה בזלזול ואמר איך מעמידים חסכמים מול מתקן התפלה.

תמי שור: בטווח הקצר אנחנו צריכים לאזן בין היצע לביקוש.

תמי שור: בשנתיים האחרונות המגזר הפרטי במדינת ישראל הפחית בצריכות שלו 100 מיליון קוב.

יוסי נשרי: בגלל שהעליתם את המחיר.

תמי שור: אין ספק שחלק מהפחתת הצריכות הזה הגיע מהנושא של העלאת התעריפים.

תמי שור: כל המחקרים וכל הבדיקות מראות שמי שהפחית את עיקר המים ושילם את עיקר הסכום אלה העשירונים העליונים במדינת ישראל.

תמי שור: בנושא של הפחתת הצריכות יש מרכיב מאוד חשוב למרכיב הציבורי.

חמד עמאר: אני רוצה להודות למציעים.

חמד עמאר: זה נושא חשוב.

חמד עמאר: כולם מדברים פה על המצב הקשה של המים.

חמד עמאר: הולך להיות עוד יותר קשה.

חמד עמאר: בהזדמנות הזאת אני רוצה לאחל לך, יושב-ראש מקורות, הצלחה.

חמד עמאר: אני מכיר אותך עוד ממע"צ.

חמד עמאר: גם בוועדת כלכלה נפגשנו.

חמד עמאר: אני רואה את הפיתוח של הכבישים בארץ.

חמד עמאר: אני יודע איזה מהלכים גדולים הובלת.

חמד עמאר: 7 שנים ישראל נמצאת במצב קשה מבחינת המים.

חמד עמאר: אני הייתי עוזר שר התשתיות ב-2001.

חמד עמאר: ב-2001 כששר התשתיות ראה את המצב ואת הבעיה של המים הוא החליט להקים 5 מכוני התפלה.

חמד עמאר: מי שתקע את כל הנושא הזה היה האוצר.

חמד עמאר: אם היו מתחילים לפתח בזמנו את מתקני ההתפלה כפי שחשב שר התשתיות, אביגדור ליברמן,  לא היינו יושבים כאן ולא היינו מתווכחים על הנושא של מחסור במים.

חמד עמאר: אני שומע את האוצר בהרבה ועדות שאני יושב.

חמד עמאר: כל דבר שיושבים ומדבר עליו האוצר הוא דבר קשה, דבר שהוא בלתי ניתן לביצוע, דבר בלתי אפשרי.

חמד עמאר: מחפשים את כל הסיבות וכולם אשמים חוץ מהאוצר.

חמד עמאר: האוצר תמיד עושה את העבודה הכי טובה שיש.

חמד עמאר: לא יכול להיות מצב שבמדינה מתוקנת לרשות שכפופה למדינה לא יהיה לפחות 20% מההתפלה, לפחות 20% מאספקת המים לצרכן.

חמד עמאר: לא יכול להיות שנפריט את הכל.

חמד עמאר: לא יכול להיות מצב שאנחנו רק יודעים להפריט ובסופו של דבר מי שאוכל אותה זה האזרח הקטן.

חמד עמאר: צריך למצוא את כל הפתרונות ואת כל החסמים בשביל שמכון ההתפלה באשדוד יתחיל לפעול ומקורות תיקח את הנושא לידיים.

חמד עמאר: אני לא הצלחתי להבין מה המחיר המוצע בשוק.

חמד עמאר: אני שומע מחברי מחיר של 3.2 במכון מסוים, במכון שני 2.1.

חמד עמאר: לא יכול להיות מצב כזה.

חמד עמאר: חייבים לתת למקורות את האפשרות להתחיל להריץ את ההתפלה.

חמד עמאר: מקורות זו המדינה, זו החברה הלאומית.

חמד עמאר: החברה חייבת לקדם את הנושא הזה.

חמד עמאר: כולם שמעו על ההדלפה בתקשורת שהייתה לפני שבוע בנוגע לכך שרשות המים הולכת להעלות את המים ב-20 שקל לקוב.

חמד עמאר: הם לא ידעו מה עשו לאזרח הקטן, הם לא ידעו מה עשו לאזרח שבקושי גומר את החודש.

חמד עמאר: הם לא יודעים כמה טלפונים קיבלנו לגבי השאלה אם זה הולך לקרות, אם זה נכון.

חמד עמאר: אני יודע שזאת הייתה העדפה מתוכננת.

חמד עמאר: גם הנושא של השליטה במחירי המים צריך לחזור לכנסת, צריך לחזור למשרד המוסמך בנושא, שזה משרד התשתיות, בהתייעצות עם הכנסת.

חמד עמאר: חלק מראשי הרשויות חשבו שיש לי עמדה בקשר לתאגידים.

חמד עמאר: אני רוצה דיון מיוחד בנושא התאגידים.

חמד עמאר: זה נושא כבד.

כרמל שאמה-הכהן: תיזום אותו.

חמד עמאר: אנחנו ניזום אותו.

חמד עמאר: אנחנו צריכים לבדוק את הפחת שיש ברשויות.

חמד עמאר: אני מכיר את הפחת.

חמד עמאר: במקום שבו המועצה לא יכולה להרים את זה התאגיד צריך להיות.

דורון יהודה: אני מדבר בשם ציבור הנכים.

דורון יהודה: אנחנו מרגישים מרגע לרגע שהסכומים עולים.

דורון יהודה: אני לא רואה שמתפילים מים כמו שצריך, אני לא רואה שלוקחים את הדברים בצורה רצינית.

דורון יהודה: ציבור הנכים משתמש באותה כמות מים.

דורון יהודה: המים אצלנו זה צורך רפואי.

דורון יהודה: בכך שאתה בא ואומר לי היום שבמקום 500 שקל אני אשלם 2000 אתה לוקח את כל הקצבה שלי.

אילן לוין: אני חקלאי דור חמישי לעולים מרוסיה מ-1883.

אילן לוין: באתי לזעוק פה את זעקת החקלאות.

אילן לוין: אני יושב פה ושומע במשך שעה וחצי את משקי הבית.

אילן לוין: לא הוזכר פה במילה אחת נושא החקלאות.

אילן לוין: יש לי משק של 300 דונם.

אילן לוין: אני מייצג חקלאות במזכרת בתיה של 3000 דונם.

אילן לוין: שליש מהמשקים יבשים.

אילן לוין: שמעתי פה את אחד מראשי הרשויות שאמר שהוא לא יסגור את הממטרות.

אילן לוין: אצלנו סוגרים את המים.

אילן לוין: אני רוצה להעביר את הכאב של החקלאים לחברי הכנסת.

אילן לוין: סוגרים לנו את המים במטעים והממטרות אצלנו ביישוב עובדות.

אילן לוין: אני בן 66.

אילן לוין: יש לי בן שהוא סגן אלוף בחיל האוויר.

אילן לוין: בעוד שנתיים, שלוש הוא צריך להשתחרר ולחזור למשק.

אילן לוין: הוא אומר לי: "אבא, לאן אני חוזר?

אילן לוין: בפועלים שוחטים אתכם, במים שוחטים אתכם".

אילן לוין: אין לי תשובות.

רוני יפה: היו שני משברים קשים במדינת ישראל .

רוני יפה: בשנות ה-50 ובאוגוסט השנה היה מחסור בחמאה במדינת ישראל.

רוני יפה: בשנות ה-50 פתרו את זה באמצעות תלושים.

רוני יפה: השנה אף אחד לא הרגיש את המשבר כי היו יבואנים.

רוני יפה: נתנו  ליבואנים לייבא חמאה.

רוני יפה: כבר שנתיים וחצי מונחת הצעה בפני רשות המים לאפשר ליבואנים להביא מים למדינת ישראל, אבל לא מאפשרים את זה.

רוני יפה: ייבוא מים ניתן ליישום תוך 12 חודשים.

רוני יפה: מזכרת בתיה יכולה לקנות מים ישירות מיבואנים.

אילן לוין: רק מקורות.

אילן לוין: מקורות זה צינור החמצן שלנו.

אילן לוין: אם לא תהיה מקורות לא יהיה ייבוא.

כרמל שאמה-הכהן: הנושא של ייבוא מים זה דיון נפרד.

רוני יפה: מקורות יכולה להיות הקליינט של היבואנים, היא לא חייבת לקנות מים מרשות המים.

רוני יפה: היבוא זול יותר מהתפלה.

רוני יפה: אין הגבלת כמויות.

רוני יפה: אני מקווה  שיהיה דיון נפרד בנושא של ייבוא מים.

חיים ביבס: תאפשרו לרשויות שמסוגלות לייבא מים.

תמי שור: שהרשויות יפסיקו להשקות דשא.

חיים ביבס: אני אמשיך להשקות דשא.

תמי שור: בניגוד לחוק.

ידידה וולף: רשות המים זה גוף מקצועי.

ידידה וולף: כל בן אדם שנתקלתי בו ברשות המים הוא אדם מקצועי.

ידידה וולף: לא מדובר באנשים שמנהלים את העניין בכאוס.

ידידה וולף: מדובר בנושאים מאוד מורכבים, מאוד מסובכים.

ידידה וולף: הם רגולטור נהדר.

ידידה וולף: יש חשיבות לקביעת כמות המים שאנחנו מדברים עליה בתעריפים השונים.

ידידה וולף: 2.5 מטר קוב זה פשוט לא מספיק למשק בית.

ידידה וולף: אם קובעים תעריף נמוך יותר לאותה קטגוריה צריך להרחיב עד 4 ולהוזיל.

אלכס קושניר: ישבנו אתמול עם השר ועם ראש רשות המים על מנת לגבש הצעת מחליטים ליום ראשון שתיתן מענה לצורך להביא כל טיפת מים אפשרית בהקדם האפשרי.

אלכס קושניר: עדיין אין הצעת מחליטים מוסכמת, כיוון שיש משרדי ממשלה שלא מסכימים.

אלכס ויז'ניצר: משרדי ממשלה או אוצר?

אלכס קושניר: אנחנו מקווים שבמהלך היום נצליח להשיג הסכמה של כל משרדי הממשלה, כולל של משרד האוצר, על מנת שביום ראשון נעלה להכרעת הממשלה תכנית חירום שיש בה 4 נקודות עיקריות: הכרעה בנוגע למתקן באשדוד, הכרעה בנוגע להרחבות, הכרעה בנוגע לביצוע מערכת מידית לאותם מתקני התפלה ותמיכה למיתון העלאת תעריפי המים.

אלכס קושניר: בכוונתנו להעלות את העניין של חיסכון בצריכה ביום ראשון.

אלכס קושניר: יש שיתוף פעולה עם רשות המים.

אלכס קושניר: עוד אין סיכום מלא עם כל משרדי הממשלה.

אלכס קושניר: אנחנו רואים את חברת מקורות כאחד הצירים המרכזיים לצורך תפעול ופיתוח ולצורך ייצור.

אלכס קושניר: בתקופת חירום חייבים עמוד שדרה.

רוברט אילטוב: אני מבקש ממשרדי הממשלה שבתוך זמן קצוב של שבועיים יביאו אלינו לוועדה הצעה לפתרון של הנושא.

רוברט אילטוב: אם לא, אנחנו נפעל לפיקוח פרלמנטרי בנושא ולשינוי החקיקה.

כרמל שאמה-הכהן: אתה מדבר על הנושא של אשדוד?

רוברט אילטוב: אני מדבר על כלל הנושאים שעלו כאן.

כרמל שאמה-הכהן: האוצר יכול להציג פתרונות תוך זמן קצר?

נח הקר: יש החלטה בדרך לממשלה שמתכנסת ביום ראשון.

נח הקר: לגבי הנושאים של התפלה ופתרונות למשבר משק המים יש הצעת החלטה.

אלכס ויז'ניצר: הם מציעים לפסול את המכרז ולצאת למכרז בינלאומי חדש.

חגי פדר: כל החלטה אחרת היא בניגוד לצו בית משפט.

נח הקר: יהיה פתרון שנוכל להציג אותו בפני הוועדה.

רוברט אילטוב: במידה והתשובות לא יספקו אותנו, אנחנו נפעיל כלים פרלמנטרים.

כרמל שאמה-הכהן: קודם שהשרים שלכם בממשלה יצביעו בהתאם למה שאתם חושבים.

רוברט אילטוב: שלא יהיה לך ספק.

כרמל שאמה-הכהן: כל אחד ידבר עם השרים שלו ויביא את הרשמים והמסקנות מהדיון הזה.

כרמל שאמה-הכהן: אנחנו נקיים דיון המשך לדיון הזה.

כרמל שאמה-הכהן: תודה רבה לכולם.